**ELŐTERJESZTÉS**

**Készült**: Porva Községi Önkormányzat 2017. 03. 21-i képviselő-testületi ülésére

**Tárgy**: Meghatalmazás Bakonykarszt Zrt. részére Gördülő Fejlesztési Terv elkészítésére

**Előadó**: Polgármester

Tisztelt Képviselő-testület!

A víziközmű-szolgáltatásról szóló 2011. évi CCIX. törvény 11. § (2) bekezdése szerint minden év szeptember 30-ig az Önkormányzat tulajdonában levő víziközmű-vagyonra Gördülő Fejlesztési Tervet kell készíteni.

A BAKONYKARSZT Víz- és Csatornamű Zártkörűen Működő Részvénytársaság felajánlotta segítségét és közreműködését a Gördülő Fejlesztési Tervel kapcsolatos önkormányzati kötelezettségek teljesítésében. A BAKONYKARSZT Zrt. meghatalmazással vállalja, hogy az Önkormányzat víziközmű-vagyonára 2018-2032 évekre vonatkozó Gördülő Fejlesztési Tervet elkészíti és benyújtja jóváhagyásra.

A GFT jóváhagyásáért a Hivatal igazgatási és szolgáltatási díjat számol fel, melynek mértékét az 1/2014 MEKH díjrendelet szabályozza. Az igazgatási és szolgáltatási díjat víziközmű-rendszerenként kell megfizetni. Jogszabály alapján a GFT készítése a víziközmű-rendszer üzemeltetéséből származó díjbevétel terhére is finanszírozható. A GFT elkészítésének költségeit a BAKONYKARSZT Zrt. magára vállalja (munkabér, irodaszer, nyomtatás stb.), de a meghatalmazásból következő, a meghatalmazót terhelő terv jóváhagyásához kapcsolódó igazgatási szolgáltatási díjakat – melyeket az eljárás megindítása érdekében befizet – tovább hárítja Önkormányzatunk felé, a használati díjak (eszközhasználati és vagyonkezelési) terhére. Amennyiben a használati díj nem fedezi ezt a költséget, akkor azt az Önkormányzatnak egyéb forrásból kell megtérítenie a BAKONYKARSZT Zrt. részére.

A meghatalmazás kiterjedhet arra, hogy az Önkormányzat által szolgáltatott adatok alapján összeállított Gördülő Fejlesztési Tervet a BAKONYKARSZT Zrt. jóváhagyásra benyújtsa a Magyar Energetikai és Közmű-szabályozási Hivatalhoz. Kiterjedhet továbbá arra is, hogy a BAKONYKARSZT Zrt. az Önkormányzatot a Magyar Energetikai és Közmű-szabályozási Hivatal Gördülő Fejlesztési Terv jóváhagyására irányuló eljárásában képviselje.

A meghatalmazás visszavonásig érvényes, így az elkövetkező években készítendő Gördülő Fejlesztési Tervek elkészítésére, benyújtására és a jóváhagyási eljárásban való képviseletre szól.

Tisztelt Képviselő-testület!

Kérem, hogy a meghatalmazás megadásáról dönteni szíveskedjenek.

Porva, 2017. 03. 16.

Veinperlné Kovács Andrea

polgármester

…/2017. (…) határozat

**Porva Község Önkormányzata** Képviselő-testülete, mint a(z)

***58. sorszámú Borzavár-Porva szennyvízelvezető és -tisztító víziközmű-rendszer***

Ellátásért Felelőse, megtárgyalta a 2018-2032 évekre vonatkozó Gördülő Fejlesztési Terv készítésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a BAKONYKARSZT Víz- és Csatornamű Zártkörűen Működő Részvénytársaságot a Gördülő Fejlesztési Tervvel kapcsolatos önkormányzati kötelezettségek teljesítésével.

A meghatalmazás terjedjen ki arra is, hogy a BAKONYKARSZT Zrt. a vonatkozó Tervet készítse el és a Vksztv. valamint az 58/2013. (II. 27.) Korm. rendelet által megállapított véleményezés átvételét követően, a 2018-2032 évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

A meghatalmazás visszavonásig érvényes, így az elkövetkező években készítendő Gördülő Fejlesztési Tervek elkészítésére, benyújtására és a jóváhagyási eljárásban való képviseletre szól.

Egyúttal a Képviselő-testület elfogadja, hogy a mindenkor érvényes igazgatási és szolgáltatási díjakat a BAKONYKARSZT Zrt. a jóváhagyási eljárás megindítása érdekében befizeti és amennyiben lehetséges, akkor a használati díjak terhére elszámolja. Amennyiben ez nem áll rendelkezésre, akkor az Önkormányzat a BAKONYKARSZT Zrt. részére az igazgatási és szolgáltatási díjat megfizeti.

A képviselő-testület felhatalmazza a polgármestert a meghatalmazás és az előterjesztés melléklete szerinti megállapodás aláírására.

…/2017. (…) határozat

**Porva Község Önkormányzata** Képviselő-testülete, mint a(z)

***45. sorszámú Zirc ivóvízellátó víziközmű-rendszer***

Ellátásért Felelőse, megtárgyalta a 2018-2032 évekre vonatkozó Gördülő Fejlesztési Terv készítésére vonatkozó napirendi pontot.

A víziközmű-szolgáltatásról szóló 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében a Képviselő-testület felhatalmazza a Polgármestert arra, hogy hatalmazza meg a BAKONYKARSZT Víz- és Csatornamű Zártkörűen Működő Részvénytársaságot a Gördülő Fejlesztési Tervvel kapcsolatos önkormányzati kötelezettségek teljesítésével.

A meghatalmazás terjedjen ki arra is, hogy a BAKONYKARSZT Zrt. a vonatkozó Tervet készítse el és a Vksztv. valamint az 58/2013. (II. 27.) Korm. rendelet által megállapított véleményezés átvételét követően, a 2018-2032 évekre vonatkozó Gördülő Fejlesztési Tervet a Magyar Energetikai és Közmű-szabályozási Hivatalhoz nyújtsa be és a jóváhagyásra irányuló eljárásban képviselje az Önkormányzatot.

A meghatalmazás visszavonásig érvényes, így az elkövetkező években készítendő Gördülő Fejlesztési Tervek elkészítésére, benyújtására és a jóváhagyási eljárásban való képviseletre szól.

Egyúttal a Képviselő-testület elfogadja, hogy a mindenkor érvényes igazgatási és szolgáltatási díjakat a BAKONYKARSZT Zrt. a jóváhagyási eljárás megindítása érdekében befizeti és amennyiben lehetséges, akkor a használati díjak terhére elszámolja. Amennyiben ez nem áll rendelkezésre, akkor az Önkormányzat a BAKONYKARSZT Zrt. részére az igazgatási és szolgáltatási díjat megfizeti

A képviselő-testület felhatalmazza a polgármestert a meghatalmazás és az előterjesztés melléklete szerinti megállapodás aláírására.